stanford-oval/wikipedia huggingface dataset:
Britney Spears
Ura > Seitsemäs albumi ja X Factor

Spears julkaisi seitsemännen studioalbuminsa Femme Fatalen maaliskuussa 2011. Se saavutti listojen kärkisijat Yhdysvalloissa, Kanadassa ja Australiassa. Singlet ”Hold It Against Me”, ”Till the World Ends” ja ”I Wanna Go” olivat myös listahittejä. Kesäkuussa Spears aloitti kansainvälisen Femme Fatale Tourin, joka päättyi joulukuussa 79 konsertin jälkeen. Kulissien takana hänen kaikkea tekemistään valvottiin, samoin hänen jäätyään tauolle kiertueen jälkeen. Spears on sanonut, että hänen intohimonsa esiintymiseen oli holhouksesta johtuen sammunut, eikä hänen sydämensä ollut enää mukana musiikin teossa.
Vuoden 2011 VMA järjesti Spearsille tribuuttiesityksen, jossa nuoret tanssijat esittivät katkelmia Spearsin musiikkivideoista ja esityksistä. Esityksen yhteydessä Lady Gaga ojensi Spearsille MTV Video Vanguard -palkinnon ja sanoi, ettei ”musiikkiala olisi samanlainen ilman häntä”.
Spears koki tarvitsevansa uralleen uusia suuntia, joten hän otti vastaan tuomarin pestin X Factor USA -ohjelmasta 2012. Spears mentoroi ohjelmassa teinikilpailijoiden ryhmää, josta Carly Rose Sonenclar sijoittui kisan toiseksi. Suoraan lähetykseen joutuminen oli kuitenkin alkanut hermostuttaa häntä. Spears inhosi myös sitä, että hänen oli tuomarina näyteltävä epäileväistä kahdeksan tuntia joka päivä, eikä jatkanut enää ohjelman seuraavalle kaudelle.
Ura > Planet Hollywood -sopimus ja uudet albumit

X Factorin jälkeen Spears sai vakituisen esiintymissopimuksen Planet Hollywood -hotellista Las Vegasissa. Hän aloitti konserttisarjan vuoden 2013 lopulla ja nautti siitä aluksi. Spears myös levytti yhteistyönä will.i.amin kanssa kappaleen ”Work Bitch”, joka sisältyi hänen kahdeksannelle albumilleen Britney Jean. Hän kuitenkin tunsi tuolloin menettäneensä luovuutensa artistina holhouksen myötä.
Spearsin esiintymisjakso Las Vegasissa oli huomattava kohennus Stripin kulttuurielämälle. Hänen sanottiin vetäneen nuoria ihmisiä takaisin kaupunkiin ja muuttaneen sen viihdemaiseman uudelle sukupolvelle sopivaksi. Jokainen Spearsin konsertti tuotti satojatuhansia dollareita. Samalla hän piti kerran kuukaudessa tanssi- ja joogatunteja lapsille, mistä piti kovasti. Vuonna 2014 hän yritti ensimmäisen kerran vapautua holhouksesta siinä onnistumatta.
Spearsin yhdeksäs studioalbumi Glory julkaistiin 26. elokuuta 2016. Hän oli työstänyt albumiaan lauluntekijöiden Julia Michaelsin ja Justin Tranterin kanssa, ja löysi uudestaan intohimon musiikin tekemiseen. Glory oli Spearsin holhouksen aikana syntyneistä albumeista ainoa, jota hän teki koko sydämestään. Albumilta julkaistiin single ”Make Me…”, jonka Spears esitti vuoden 2016 Video Music Awardsissa. Kyseessä oli hänen ensimmäinen esiintymisensä siellä vuoden 2007 jälkeen.
Spearsin konserttisarja Britney: Piece of Me päättyi uudenvuodenaattona 2017. Show oli alkanut tuntua puuduttavalta, sillä hänen ei sallittu tehdä siihen muutoksia. Spearsin mukaan oli älytöntä, että hänen isänsä sai holhoojana määrätä, mitä kappaleita hän sai esittää lavalla. Hän oli lopulta kyllästynyt esittämään show’n joka viikko samalla koreografialla ja samoilla kappaleilla. Sopimuksen päätyttyä Spearsin edunvalvontatiimi pakotti hänet Domination-kiertueelle kesän 2018 ajaksi. Spears kutsui kiertuetta ”helvetilliseksi” osittain siksi, että hän joutui yhä esittämään samaa vanhaa ohjelmistoa.
Ura > Laulajanuran päättyminen

Holhouksen aikana Spearsin intohimo esiintymiseen ja yleisön viihdyttämiseen heikentyi. Musiikkiuran edistäminen ei ole hänelle enää ensisijainen asia, joten hän päätti lopettaa laulamisen. Vuonna 2022 hän teki poikkeuksen saatuaan tarjouksen yhteistyöstä idolinsa Elton Johnin kanssa. He levyttivät duona kappaleen ”Hold Me Closer”, joka on uudelleenmiksaus Johnin vanhasta kappaleesta ”Tiny Dancer”. Se julkaistiin 26. elokuuta 2022 ja nousi listaykköseksi neljässäkymmenessä maassa. Spears vahvisti vuonna 2024, ettei ole palaamassa musiikkiteollisuuteen.
Yksityiselämä > Seurustelusuhteet

Britney Spears seurusteli Justin Timberlaken kanssa 1999–2001. He asuivat yhdessä Floridan Orlandossa. Spears tiesi Timberlaken pettäneen häntä heidän suhteensa aikana ainakin pari kertaa, muttei puhunut tälle asiasta. Muistelmissaan hän kertoo itse pettäneensä Timberlakea kerran koreografinsa Wade Robsonin kanssa. Hän paljasti myös tulleensa Timberlakelle raskaaksi, mutta asiasta tiesi heidän lisäkseen vain Spearsin assistentti. Spears teki Timberlaken toivomuksesta abortin. Mediahuomion välttämiseksi abortti tehtiin kotona pillereiden avulla, ja Spears kuvaili sitä yhdeksi elämänsä kivuliaimmista kokemuksista. Timberlake päätti suhteen lopulta tekstiviestillä maaliskuussa 2002, kun Spears oli kuvaamassa musiikkivideota Darkchildin uudelleenmiksauksesta ”Overprotected”-kappaleesta.
Ennen holhouksen alkua Spearsilla oli suhde häntä kymmenen vuotta vanhempaan valokuvaajaan. Hän sai vasta heidän erottuaan tietää miehen olevan naimisissa. Holhouksen alla jokaisesta Spearsin tapailemasta miehestä tehtiin perusteellinen taustaselvitys, eikä hänen sallittu seurustella vapaasti kenen kanssa halusi. Tuona aikana hän seurusteli agentti Jason Trawickin kanssa kolme vuotta. Suhde päättyi vuonna 2012 vähän sen jälkeen, kun Trawickista oli tullut yksi Spearsin edunvalvojista. Spearsin mukaan miehen osallistuminen hänen elämäänsä hallitsevaan organisaatioon vei suhteesta kaiken romantiikan. Vuosina 2014–2015 Spears seurusteli televisiotuottaja Charlie Ebersolin kanssa.
Yksityiselämä > Avioliitot ja perhe

Spears juhli uuttavuotta 2004 Las Vegasissa ystäväporukan kanssa, johon kuului muun muassa Paris Hilton. Seurueeseen kuului myös Spearsin lapsuudenystävä Jason Alexander, jonka kanssa hän meni humalaisen päähänpiston seurauksena naimisiin puoli neljältä aamulla A Little White -kappelissa. Liitto mitätöitiin Spearsin vanhempien vaatimuksesta sen kestettyä vain 55 tuntia. Spears ei ollut aikonut pysyä yhdessä miehen kanssa eikä pitänyt asiaa vakavana, mutta arveli vanhempiensa haluavan pitää häntä vallassaan, koska hän tuki heitä taloudellisesti.
Spears rakastui Onyx Hotel -kiertueen aikana Kevin Federlineen, joka tuki häntä raskaina aikoina. Hän ei seurustelun alkaessa ollut kuitenkaan tietoinen tämän taaperoikäisestä lapsesta ja entisestä naisystävästä, joka odotti heidän toista lastaan. Federline lähti mukaan Spearsin kiertueelle, ja heidän kuvaamastaan videopäiväkirjasta syntyi tositv-ohjelma Britney and Kevin: Chaotic. Spears ja Federline avioituivat ”yllätysseremoniassa” syksyllä 2004. Spears synnytti keisarileikkauksella esikoisensa Sean Prestonin 14. syyskuuta 2005. Toinen poika Jayden James syntyi tämän yksivuotispäivän kynnyksellä 12. syyskuuta 2006. Spears on kuvaillut olleensa raskausaikana ”kerta kaikkiaan ilkeä” ja torjuneensa kaikki luotaan. Vasta myöhemmin hän ymmärsi kärsineensä vaikeasta synnytyksen jälkeisestä masennuksesta. Siihen kuului myös ylisuojelevuus vauvojen suhteen, mitä vain lisäsi tiedotusvälineiden kiinnostus perhettä kohtaan.
Spearsin ja Federlinen avioliitto oli vaikeuksissa jo esikoispojan syntymän jälkeen. Spears on kertonut, ettei nähnyt Federlinea lähes ollenkaan sen jälkeen, kun tämä oli alkanut luoda omaa musiikkiuraansa. Spears laittoi avioerohakemuksen marraskuussa 2006 ja joutui lehdistön parjauksen kohteeksi. Hän ja Federline vaativat kumpikin poikiensa täyttä huoltajuutta, mikä johti sotkuiseen oikeuskiistaan. Spearsin ollessa holhouksen alaisena lapset oli määrätty Federlinelle, ja Spears sai nähdä heitä vain toimiessaan sääntöjen mukaisesti.
Spears avioitui fitness-mallin ja personal trainerin Hesam Asgharin kanssa kesällä 2022. Hän oli hieman aiemmin ilmoittanut raskaudestaan, joka päättyi keskenmenoon kolmannella kuukaudella. Spearsin ja Asgharin liitto päättyi elokuussa 2023 eroon, jonka kerrottiin johtuvan ”erimielisyyksistä, joita ei voitu sopia”.
Spears asuu Kalifornian Thousand Oaksissa ja harrastaa yhä päivittäin musiikin kuuntelua sekä laulamista ja tanssimista.
Musiikkityyli ja vaikutus

Spears on pop-artisti, jonka musiikki on pääasiassa tanssipoppia. Hän on sisällyttänyt albumeihinsa myös esimerkiksi R&B- ja hip hop -vaikutteita. Spearsia pidetään yhtenä naisartisteista, joka nosti teinipopin uuteen suosioon 1990-luvun lopulla ja näin loi pohjan uudelle aikakaudelle. Kahden ensimmäisen albumin teinirakkausteeman jälkeen Spears halusi tehdä aikuisuutta ja itsensä löytämistä käsittelevää musiikkia. Spears on läpi uransa käsitellyt kappaleissaan myös esimerkiksi jatkuvan huomion kohteena oloa sekä vapautta.
Monet nuoremman sukupolven artistit ovat nimenneet Spearsin esikuvakseen, kuten Katy Perry, Charli XCX, Chappell Roan, Selena Gomez ja Normani.
Diskografia > Studioalbumit

…Baby One More Time (1999)
Oops!… I Did It Again (2000)
Britney (2001)
In the Zone (2003)
Blackout (2007)
Circus (2008)
Femme Fatale (2011)
Britney Jean (2013)
Glory (2016)
Filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 2001 | Longshot | lentoemäntä (cameo) |
| 2002 | Crossroads – tienristeyksessä | Lucy Wagner |
| 2002 | Austin Powers ja kultamuna | Fembot (cameo) |
| 2003 | Pauly Shore Is Dead | itsenään (cameo) |
| 2019 | Corporate Animals | Britney Spearsin haamu (äänirooli) |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1993–1994 | The All New Mickey Mouse Club | The All New Mickey Mouse Club | useita rooleja | kaudet 6–7 |
| 1999 | Sabrina, teininoita | Sabrina the Teenage Witch | itsenään (cameo) | ”No Place Like Home” |
| 2000 | Simpsonit | The Simpsons | itsenään (äänirooli) | ”The Mansion Family” |
| 2006 | Will & Grace | Will & Grace | Amber-Louise | ”Buy, Buy Baby” |
| 2008 | Ensisilmäyksellä | How I Met Your Mother | Abby | 2 jaksoa |
| 2010 | Glee | Glee | itsenään | ”Britney/Brittany” |
Parfyymit

Spears sai vuonna 2004 sopimuksen Elizabeth Ardenilta ja lanseerasi esikoistuoksunsa Curiousin. Vuonna 2018 hän oli tuonut markkinoille lähes kaksikymmentä tuoksua.
| Vuosi | Nimi | Iskulause |
| --- | --- | --- |
| 2004 | Curious | ”Do you dare?” |
| 2005 | Fantasy | ”Everybody has one” |
| 2006 | Curious in Control | ”Are you?” |
| 2006 | Midnight Fantasy | ”Magic Begins at midnight” |
| 2007 | Believe | ”The greatest freedom is to believe in yourself” |
| 2008 | Curious Heart | ”Live yours to the fullest” |
| 2009 | Hidden Fantasy | ”What do you have to hide?” |
| 2009 | Circus Fantasy | ”Do you make it hot?” |
| 2010 | Radiance | ”Choose your own destiny” |
| 2011 | Cosmic Radiance | ”Be the brightest star of the universe” |
| 2012 | Fantasy Twist | ”We don’t see things as they are we see things as we are” |
| 2013 | Island Fantasy | — |
| 2015 | Maui Fantasy | ”Aloha from Hawaii” |
| 2016 | Private Show | ”It’s your private show” |
| 2017 | Fantasy in Bloom | — |
| 2017 | Vip Private Show | ”It’s your private show” |
| 2018 | Sunset Fantasy | ”Summer in a bottle” |
| 2018 | Prerogative | — |
Kirjallisuutta

Dennis, Steve: Inside the Dream. The Biography.  –, 2009.  (englanniksi)
Heard, Christopher: Britney Spears. Little Girl Lost.  –, 2010.  ISBN 9781926745022  (englanniksi)
Peters, Beth: True Brit.  (True Brit. The Story of Singing Sensation Britney Spears, 1999.)  Suomentanut Ulla Selkälä. Helsinki:  WSOY, 2000.  ISBN 951-0-25552-1
Spears, Britney & Lynne: Syntymämerkki.  Suomentanut Ulla Selkälä. –, 2001.
Spears, Britney & Lynne: Heart to Heart.  –, 2000.  ISBN 9780609807019  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut. (englanniksi)
Jive Records – Britney Spears. (englanniksi)
Britney Spears Internet Movie Databasessa. (englanniksi)
| n k Britney Spears |
| --- | --- |
 Diskografia  Videografia  Konserttikiertueet 
Studioalbumit:  …Baby One More Time  Oops!… I Did It Again  Britney  In the Zone  Blackout  Circus  Femme Fatale  Britney Jean  Glory 
Kokoelmat:  Greatest Hits: My Prerogative  B in the Mix: The Remixes  The Singles Collection  B in the Mix: The Remixes Vol. 2  Oops! I Did It Again – The Best of Britney Spears 
EP:t:  Britney and Kevin: Chaotic 
Videot:  Time Out with Britney Spears  Live and More!  Britney: The Videos  Live from Las Vegas  In the Zone  Greatest Hits: My Prerogative 
Konsertit:  …Baby One More Time Tour  Oops!… I Did It Again World Tour  Dream Within a Dream Tour  The Onyx Hotel Tour  The Circus Starring Britney Spears  Femme Fatale Tour  Britney: Piece of Me 
Dokumentit:  Britney: For the Record 
Kirjat:  Heart to Heart  Syntymämerkki 
 Luokka
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  Grammy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  Europeana  IdRef 
Britney Spears esittää ”Me Against the Music” -kappaletta NFL Kickoff Livessä 2003.
Spears Circus-kiertueella vuonna 2009.
Spears esittää ”How I Roll” -kappaletta Femme Fatale Tour -kiertueellaan vuonna 2011.
Britney Spears esiintymässä Lontoossa vuonna 2016.
Britney Spearsin Curious-hajuvesi (2004).
Trinidad-Tobagon vaakuna

Trinidad-Tobagon vaakuna on Trinidad-Tobagon kansallistunnus, joka hyväksyttiin maan vaakunaksi 1962. Sen kilvessä on samat värit kuin maan lipussa (punainen, valkoinen ja musta), ja niillä on sama merkityskin. Kolme alusta symboloivat Kristoffer Kolumbuksen aluksia Pintaa, Niñaa ja Santa Maríaa. Kaksi kultaista lintua mustalla pohjalla ovat kolibreja. Vaakunan oikealla puolella on punaperäkaklattaja (joka symboloi Tobagon saarta) ja vasemmalla puolella punaiibis (joka symboloi Trinidadin saarta). Vaakunan alla on maan motto: Together We Aspire, Together We Achieve (yhdessä pyrimme, yhdessä saavutamme).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pohjois-Amerikan vaakunat
| --- | --- |
Vaakunat:  Antigua ja Barbuda  Bahama  Barbados  Belize  Costa Rica  Dominica  Dominikaaninen tasavalta  El Salvador  Grenada  Guatemala  Haiti  Honduras  Jamaika  Kanada  Kuuba  Meksiko  Nicaragua  Panama  Saint Kitts ja Nevis  Saint Lucia  Saint Vincent ja Grenadiinit  Trinidad ja Tobago  Yhdysvallat 
Epäitsenäiset alueet:  Anguilla  Aruba  Bermuda  Brittiläiset Neitsytsaaret  Caymansaaret  Curaçao  Grönlanti  Martinique  Montserrat  Puerto Rico  Sint Maarten  Turks- ja Caicossaaret  Yhdysvaltain Neitsytsaaret
Klagenfurter AC

| Klagenfurter AC |
| --- | --- |

Perustettu:  1909
Kaupunki:   Klagenfurt, Itävalta
Kotiareena:  Heidi Horten-Arena
– kapasiteetti:  4 409
Sarjataso:   IceHL
Värit:           
Toimitusjohtaja:   Oliver Pilloni
Päävalmentaja:   Kirk Furey
Mestaruudet:  30 (1934, 1935, 1952, 1955, 1960, 1964, 1965, 1966, 1967, 1968, 1969, 1970, 1971, 1972, 1973, 1974, 1976, 1977, 1979, 1980, 1985, 1986, 1987, 1988, 1991, 2000, 2001, 2004, 2009, 2013, 2019, 2021)
Infobox OKVirheellinen NIMI-arvo: 
Klagenfurter AC (Klagenfurter Athletiksport Club) on klagenfurtilainen jääkiekkojoukkue, joka pelaa Itävallan pääsarjassa, Bet-at-home ICE Hockey Leaguessa.
Joukkue on maansa kaikkien aikojen paras jääkiekkojoukkue, jolla on 30 Itävallan mestaruutta vuosilta 1934–2013. Joukkue voitti 2002 myös monikansallisen Itävallan, Unkarin ja Slovenian sarjan mestaruuden.
Saavutukset

Itävallan mestari 1934, 1935, 1952, 1955, 1960, 1964–1974, 1976, 1977, 1979, 1980, 1985–1988, 1991, 2000, 2001 ja 2004 (28 mestaruutta).
Itävalta-Unkari-Slovenian monikansallinen mestaruus
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 32 |  | Sebastian Dahm | L | 2025 | Kööpenhamina, Tanska |  |
| 33 |  | Florian Vorauer | L | 2025 | Klagenfurt, Itävalta |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 6 |  | Tobias Sablattnig | L | 2025 | St. Veit an der Glan, Itävalta |  |
| 12 |  | David Maier | R | 2025 | Klagenfurt, Itävalta |  |
| 24 |  | Steven Strong | L | 2025 | Villach, Itävalta |  |
| 41 |  | Jesper Jensen Aabo | L | 2026 | Rødovre, Tanska |  |
| 64 |  | Maximilian Preiml | R | 2025 | Buchscheiden, Itävalta |  |
| 82 |  | Thimo Nickl | R | 2027 | Klagenfurt, Itävalta |  |
| 88 |  | Thomas Klassek | L |  | Klagenfurt, Itävalta |  |
| 92 |  | Clemens Unterweger | L | 2025 | Lienz, Itävalta |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 8 |  | Nick Petersen | R | LH | 2025 | Wakefield, Québec, Kanada |
| 9 |  | Jan Muršak | R | OLH / KH | 2025 | Maribor, Slovenian ST, Jugoslavia |
| 11 |  | Kevin Clark | R | OLH | 2025 | Winnipeg, Manitoba, Kanada |
| 16 |  | Simeon Schwinger | L | LH | 2025 | Dornbirn, Itävalta |
| 17 |  | Nick Pastujov | L | VLH | 2025 | Bradenton, Florida, Yhdysvallat |
| 19 |  | David Waschnig | L | KH | 2026 | Klagenfurt, Itävalta |
| 22 |  | Senna Peeters | R | OLH / KH | 2025 | Deurne, Belgia |
| 26 |  | Oliver Lam | L | OLH | Juniori | Hongkong, Hongkong |
| 27 |  | Thomas Hundertpfund | L | KH | 2026 | Klagenfurt, Itävalta |
| 46 |  | Johannes Bischofberger | L | VLH | 2025 | Dornbirn, Itävalta |
| 68 |  | Luka Gomboc | L | VLH | 2026 | Kranj, Slovenia |
| 77 |  | Mathias From | R | LH | 2025 | Frederikshavn, Tanska |
| 81 |  | Finn van Ee | L | KH / OLH | 2026 | Zell am See, Itävalta |
| 89 |  | Raphael Herburger | L | KH | 2025 | Dornbirn, Itävalta |
| 90 |  | Matt Fraser | L | LH | 2025 | Red Deer, Alberta, Kanada |
| 97 |  | Fabian Hochegger | R | VLH | 2026 | Klagenfurt, Itävalta |
| 98 |  | Daniel Obersteiner | L | KH | 2028 | St. Veit an der Glan, Itävalta |
Lähde: EliteProspects
Valmennus & Joukkueenjohto

Päävalmentaja: Kirk Furey
Apuvalmentaja: David Fischer
Maalivahtivalmentaja: Andrej Hočevar
Fysiikkavalmentaja: Felix Schwan
Kehitysvalmentaja: Christoph Brandner
Huoltopäällikkö: Thomas Weratschnig
Toimitusjohtaja: Oliver Pilloni
Joukkueenjohtaja: Daniel Schildorfer
Lähde: EliteProspects
Valmennus & Joukkueenjohto > Maineikkaita pelaajia

Seppo Ahokainen
Christoph Brandner
Sean Brown
James Burton
Thomas Cijan
Dan Cloutier
Tony Collard
Mike Craig
David Emma
Gerhard Felfernig
Iiro Järvi
Dieter Kalt
Thomas Koch
Dmitri Kvartalnov
Rudolf König
Edward Lebler
Robert Mack
Darcy Martini
Kraig Nienhuis
Stefan Nilsson
Michal Pivoňka
Ray Podloski
Michael Puschacher
Andreas Pusnik
Thomas Pöck
Jeremy Rebek
Gerald Ressmann
Mario Schaden
David Schuller
David Shand
Jeff Shantz
Bjørn Skaare
Adelbert St. John
Johan Strömwall
Andrew Verner
Emanuel Viveiros
Daniel Welser
Doug Wickenheiser
Aiheesta muualla

Joukkueen viralliset kotisivut (saksaksi)
Österreichische Eishockey-Liga (Itävallan jääkiekon pääsarja)
Vienna Capitals
EC Red Bull Salzburg
EC Villacher Sportverein
EC KAC
EHC Liwest Black Wings Linz
EC Graz 99ers
HK Jesenice (SLO)
HDD Olimpija Ljubljana (SLO)
Alba Volán Székesfehérvár (HUN)
KHL Medveščak Zagreb (KRO)
Aleksandra Fjodorovna (Charlotte)

| Aleksandra Fjodorovna |
| --- | --- |
 Kruunajaiskuva, George Dawe 1826 
Venäjän keisarinna
Valtakausi:  1. joulukuuta 1825 – 2. maaliskuuta 1855
Kruunajaiset:  3. syyskuuta 1826

Syntynyt:  13. heinäkuuta 1798 Charlottenburg, Preussi
Kuollut:  1. marraskuuta 1860 (62 vuotta) Tsarskoje Selo, Venäjä
Hautapaikka:  Pietari-Paavalin katedraali, Pietari
Puoliso:  Nikolai I (vih. 1817; k. 1855)
Koko nimi:  Friederike Luise Charlotte Wilhelmine
Suku:  Hohenzollern
Isä:  Fredrik Vilhelm III
Äiti:  Luise
Uskonto:  Venäjän ortodoksi, aiemmin luterilainen
Aleksandra Fjodorovna (ven. Алекса́ндра Фёдоровна, synt. Friederike Luise Charlotte Wilhelmine; 13. heinäkuuta 1798 Berliini, Preussin kuningaskunta – 1. marraskuuta 1860 Tsarskoje Selo, Venäjän keisarikunta) oli Venäjän keisarinna ja keisari Nikolai I:n puoliso. Syntyjään hän oli Preussin prinsessa Charlotte.
Suku ja nuoruus

Prinsessa Charlotte syntyi Charlottenburgin linnassa Berliinissä 13. heinäkuuta 1798. Hän Preussin kuninkaan Fredrik Vilhelm III:n ja kuningatar Luisen neljäs lapsi ja vanhin eloon jäänyt tytär. Hänen veljiään olivat Preussin kuningas Fredrik Vilhelm IV ja Saksan keisari Vilhelm I. Nimi Charlotte oli suosittu Preussin kuninkaallisessa perheessä, ja perhe antoi hänelle lempinimen Lottchen.
Prinsessan lapsuutta leimasivat Napoleonin sodat ja hänet kasvatettiin vaikeissa taloudellisissa oloissa. Hänen isänsä oli kiltti, uskonnollinen mies, mutta heikko ja päättämätön hallitsija, joka menetti puolet valtakunnastaan ​​vuoden 1806 sotatappioiden jälkeen. Charlotten kauneudesta, älykkyydestään ja viehätysvoimastaan ​​ihailtua äitiä pidettiin määräävämpänä kuin hänen aviomiehensä.
Kun preussilaiset hävisivät lokakuussa 1806 Jenan-Auerstedtin taistelun, Louise pakeni Königsbergiin ja otti lapsensa mukaansa, Charlotte oli tuolloin kahdeksanvuotias. Itä-Preussissa heitä suojeli keisari Aleksanteri I. "Tyttäreni Charlotte on pidättyväinen ja itseensä keskittynyt, mutta isänsä tavoin kylmältä näyttävä ulkokuori kätkee kuuman ja myötätuntoisen sydämen lyönnit", kirjoitti kuningatar Louise tyttärestään. 27. lokakuuta 1806 Berliini joutui Napoleonin hallintaan ja Charlotte varttui sodan runtelemassa Memelissä Preussissa. Joulukuussa 1809 kuningatar Louise palasi Berliiniin lastensa kanssa, mutta sairastui muutaman kuukauden kuluttua ja kuoli lavantautiin 34-vuotiaana vuonna 1810, pian Charlotten 12-vuotissyntymäpäivän jälkeen. Vanhimpana tyttärenä Charlotte oli nyt hovin ensimmäinen kuninkaallinen nainen, ja hänen täytyi alkaa hoitamaan äitinsä virallisia edustusvelvollisuuksia.
Suuriruhtinas Nikolai Pavlovitš ja hänen nuorempi veljensä suuriruhtinas Mihail Pavlovitš vierailivat Berliinissä helmikuussa 1814. Preussin prinsessa Charlotte ja suuriruhtinas Nikolai Pavlovitš Romanov tapasivat Berliinissä toisen kerran vuonna 1815. Heitä yhdisti kiinnostus armeijaan ja he pitivät heti toisistaan. He kulkivat käsi kädessä maaseudulla Potsdamissa ja kävivät yhdessä Berliinin hovioopperassa. Kihlauksesta sovittiin lokakuussa 1816. Liitosta heidän välillään oli sovittu jo helmikuussa 1814, Preussin kuningashuoneen ja Venäjän keisariperheen välistä sidettä haluttiin vahvistaa. He olivat keskenään pikkuserkun serkkuja Preussin kuningasFredrik I Suuren kautta.